स्वरगंधर्व सुधीर फडके

स्वरगंधर्व सुधीर फडके हा मराठी संगीत दिग्दर्शक आणि गायक सुधीर फडके यांच्यावर आधारित आगामी मराठी चरित्रात्मक चित्रपट आहे. या चित्रपटाचे दिग्दर्शन योगेश देशपांडे यांचे असून रीडिफाईन प्रॉडक्शन ने या चित्रपटाची निर्मिती केली आहे. या चित्रपटात सुनील बर्वे, आदिश वैद्य, शरद पोंक्षे, मृण्मयी देशपांडे, सागर तळाशीकर, अपूर्वा मोडक, अविनाश नारकर यांच्या प्रमुख भूमिका आहेत.

 पात्र 
 सुधीर फडके यांच्या भूमिकेत सुनील बर्वे
 तरुण सुधीर फडकेच्या भूमिकेत आदिश वैद्य
 ललिताबाई फडकेच्या भूमिकेत मृण्मयी देशपांडे
 ग.दि.माडगूळकरांच्या भूमिकेत सागर तळाशीकर
 केशव बळीराम हेडगेवार यांच्या भूमिकेत शरद पोंक्षे
 राजा परांजपे यांच्या भूमिकेत मिलिंद फाटक 
 माणिक वर्माच्या भूमिकेत सुखदा खांडकेकर
 वीर सावरकरांच्या भूमिकेत धीरेश जोशी
 आशा भोसले यांच्या भूमिकेत अपूर्वा मोडक.

 निर्मिती 
२५ जुलै २०२३ रोजी फडके यांच्या जयंतीनिमित्त मुंबईतील स्वातंत्र्य वीर सावरकर स्मृती सभागृहात झालेल्या कार्यक्रमात या चित्रपटाची अधिकृत घोषणा करण्यात आली. उत्तर प्रदेशचे माजी राज्यपाल राम नाईक प्रमुख पाहुणे म्हणून उपस्थित होते.  बाबूजीच्या (सुधीर फडकेच्या) भूमिकेसाठी सुनील बर्वेच्या नावाची 
घोषणा करण्यात आली. युवा फडकेच्या भूमिकेत आदिश वैद्य या चित्रपटाद्वारे मराठी चित्रपटसृष्टीत पदार्पण करत आहे. योगेश देशपांडे म्हणाले: "प्रसिद्ध व्यक्तीचे जीवन पडद्यावर चित्रित करणे हे खरोखरच एक आव्हानात्मक काम आहे, त्यासाठी सखोल संशोधन आवश्यक आहे. 'बाबूजी' या नावाने ओळखले जाणारे सुधीर फडके महाराष्ट्राच्या हृदयात एक विशेष स्थान आहे. त्यांच्या जीवनात, त्यांना जवळून ओळखणाऱ्यांच्या भेटीगाठींमधून मी त्यांच्या जीवनाचे पडद्यावर चित्रण करण्याचा प्रयत्न सुरू केला, केवळ त्यांच्या संगीत पराक्रमालाच नव्हे तर त्यांच्या प्रतिष्ठित गाण्यांमागील खडतर प्रवासालाही आदरांजली".

 प्रदर्शन 
चित्रपटाचा चित्रपटाचा टीझर २१ जानेवारी २०२४ रोजी प्रदर्शित झाला, तर  दुसरा टीझर ११ मार्च २०२४ रोजी प्रदर्शित झाला. निर्मात्यांनी या १ मिनिट १५ सेकंदाच्या टीझरसह रिलीजची तारीख जाहीर केली.  हा चित्रपट १ मे २०२४ रोजी महाराष्ट्र दिनानिमित्त थिएटरमध्ये प्रदर्शित झाला.

 संदर्भ 

 बाह्य दुवे 
Swargandharva Sudhir Phadke Cast and Crew

वर्ग:इ.स. २०२४ मधील मराठी चित्रपट